6 महीने तक बंद रहीं बहनों में से एक की मौत  
नोएडा में छह महीने तक घर में बंद रही दो बहनों में से एक की मौत हो गई है। उन्हें मंगलवार को ही सेक्टर 29 के घर से निकाला गया था।
पिछले कई महीनों से घर में कैद अनुराधा बहल की मौत हो गई है। डॉक्टरों के मुताबिक डिहाइड्रेशन और मल्टी ऑर्गेन फेलियर की वजह से अनुराधा को बचाया नहीं जा सका। अनुराधा और उनकी छोटी बहन सोनाली को मंगलवार को ही सेक्टर 29 में उनके घर से जबरन निकाल कर अस्पताल ले जाया गया था। दोनों बहनें गंभीर डिप्रेशन का शिकार बताई गईं।   अनुराधा तो कई महीनों से कुछ न खाने-पीने की वजह से एक तरह से कंकाल बन चुकी थी। उसकी हालत इतनी खराब थी कि टेलीविज़न पर चेहरा दिखाना तक नामुमकिन हुआ। अनुराधा एक चार्टड अकाउंटेट का काम करती थी लेकिन डिप्रेशन के चलते नौकरी छोड़ दी। बताया जा रहा है कि माता−पिता की मौत और भाई के छोड़कर अलग जाने से वो डिप्रेशन में चली गई। इससे पूर्व नोएडा के एक मकान में पुलिस ने क़रीब 40 साल उम्र की दो बहनों को एक घर का दरवाज़ा तोड़कर बाहर निकाला। ये दोनों बहने काफी समय से बिना खाए पिए घर के अंदर पड़ी हुई थीं। दोनों बहनें डिप्रेशन में भी हैं और बीमार भी। बताया जा रहा है कि माता−पिता की मौत और भाई के छोड़कर अलग जाने से वो डिप्रेशन में चली गईं।   बड़ी बहन की हालत ऐसी हो गई थी कि टीवी पर चेहरा भी दिखा पाना मुश्किल हो रहा था और  छोटी बहन ने भी कई दिनों से कुछ खाया नहीं है। और साफ था कि वो भी मानसिक संतुलन खो बैठी हैं।